[{"text_idx": "#000004", "text": "Alkoholiaktsiisi to\u0303usust alguse saanud eestlaste uus rahvussport \u2013 piiriu\u0308lene alkoholiralli \u2013 on inspireerinud meeleolukaid avaldusi. Viimati lugesin esmaspa\u0308evasest Postimehest arvamuslugu, kuis alkohol on kristliku komberuumi loomulik osa ja lisaks ka esmatarbekaup, mida valitsus oma maksupoliitikaga ei tohiks Eesti rahvale keelata."}, {"text_idx": "#000005", "text": "To\u0303si, alkoholitarbimine on sama palju kultuuriline kui sotsiaalne vo\u0303i meditsiiniline na\u0308htus. Alkoholi kasutatakse nii psu\u0308hholoogilise vo\u0303i ihulise so\u0303ltuvuse kui enesema\u0308a\u0308ramis- vo\u0303i teostusvajaduse rahuldamiseks. U\u0308tlevad ju eesti vanaso\u0303nadki, et \u201einimene ostab omale viina, aga ostab uue meele ka\u201c vo\u0303i et \u201epurjust pa\u0308a\u0308st tulo\u0303p inemise peris loomus na\u0308htavale\u201c."}, {"text_idx": "#000006", "text": "Alkohol ja sellega seotud rituaalid vo\u0303ivad ko\u0303ige halva ko\u0303rval olla seltskondliku sidususe loojad ja positsiooni, staatuse ta\u0308histajad. Seeto\u0303ttu on viina, veini vo\u0303i o\u0303llejoomise esitamine vaid meditsiinilise ja sotsiaalse pahe vo\u0303i kapitalistide vandeno\u0303una tulutu ning asjatut trotsi tekitav ettevo\u0303tmine."}, {"text_idx": "#000007", "text": "Nagu igasugune kultuuriline na\u0308htus, on ka alkoholikultuur vastuoluline, ent to\u0303estatult mo\u0303jutatav, suunatav na\u0308htus. Inglise ja S\u030coti klubijalgpall sai alguse karskusliikumisest. Alles hiljem vo\u0303tsid o\u0303lletootjad selle eluvaldkonna oma kontrolli alla ja televisiooni leviku ko\u0303rval oli selle u\u0308ks po\u0303hjustest ka Briti valitsuse 1980. aastate lo\u0303pu ebao\u0303nnestunud sekkumine alkoholituru toimimisse."}, {"text_idx": "#000008", "text": "Seega alkoholikultuuri u\u0308ksko\u0303ik milline \u201eloomulikuna\u201c na\u0308iv seotus mistahes muu rahvuskultuurilise vo\u0303i elulise sa\u0308ttumuse vo\u0303i tegevusega pole midagi muud kui kellegi tahte ilming vo\u0303i otsuse tagaja\u0308rg. Alkoholis ega selle tarbimise po\u0303hjustes pole midagi paratamatult iseloomulikku."}, {"text_idx": "#000010", "text": "Meedias on viimased na\u0308dal aega jauratud selle u\u0308le, kas u\u0308ks mu\u0308u\u0308gil olev va\u0308idetav Eesti o\u0303unasort ikka on eestimaist pa\u0308ritolu ja et kas tegemist on to\u0303upuhta sordio\u0303unaga. O\u0303una geenipuhtus on kiiret ja lo\u0303plikku lahendust vajav ku\u0308simus, samas va\u0308lismaist maksuma\u0308rki kandva viina kaanimine justkui probleemivaba tarbijaka\u0308itumine."}, {"text_idx": "#000011", "text": "Va\u0308ikekaupluste alkoholika\u0308ibe va\u0308henemist on aga seostatud naljakal kombel ku\u0308laelu va\u0308ljasuretamise kavatsusega. A\u0308kki teeme laulupeo ka La\u0308tis, sest seal on parem maksukeskkond?"}, {"text_idx": "#000012", "text": "On mo\u0303ttetu u\u0308ritada turuseadusi murda pelgalt maksumoraali argumentidega. Maksuka\u0308itumist uurinud psu\u0308hholoogid leiavad, et maksukohustusega leppimine (ja muul moel seda piiriu\u0308lest viinakaubandust ju pidama ei saa) on suurem siis, kui maksu talumise vajalikkus vo\u0303i sellest saadav avalik hu\u0308ve on kodanikule arusaadav ning inimene ei tunne, et teda maksustatakse karistuseks tema valikute eest."}, {"text_idx": "#000013", "text": "Ka alkoholitarbimise va\u0308henemist soovides ei peaks vo\u0303itlema alkoholitarbimise vastu, vaid mingi \u2013 muu hulgas alkoholitarbimise va\u0308henemisega kaasneva \u2013 hu\u0308ve eest, olgu see kasvo\u0303i kodanikuku\u0308psus, valmidus oma maksuka\u0308itumist reguleerida soodsate ahvatluste kiuste."}, {"text_idx": "#000014", "text": "Kas ei oleks hoopis va\u0308a\u0308rikam keelduda olemast pelgalt majanduslikult mo\u0303tlev tarbija, vaid Eesti kodanik, kelle jaoks oma osa tulust loovutamine oma riigi avalike teenuste rahastamiseks naaberriigi eelarve ta\u0308itmise asemel on mitte ainult lojaalsuse, vaid eneseva\u0308a\u0308rikuse ku\u0308simus ja eestimaise alkoholikultuuri loomulik osa? \u2022"}, {"text_idx": "#000016", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000017", "text": "Otse kell 11: kas Eesti inimeste alkoholitarbimine on muutunud?"}, {"text_idx": "#000019", "text": "Aimar Ventsel: piirikaubanduses pole midagi katastroofilist"}, {"text_idx": "#000021", "text": "Ekspert: aktsiisito\u0303usuga seonduvat tuleks vo\u0303tta kui vajalikku o\u0303ppetundi"}, {"text_idx": "#000022", "text": "Kavastu elanike so\u0303nul poleks kaupluseta ka ku\u0308la"}, {"text_idx": "#000024", "text": "Maapoed sulgemise vastu: 31 000 inimest taotleb alkoholiaktsiisi peatamist"}, {"text_idx": "#000029", "text": "Kaarel Tarand: ku\u0308lmasurm ei kohuta"}, {"text_idx": "#000030", "text": "Helen Johanson: o\u0303pilased vajavad rohkem head karja\u0308a\u0308rino\u0303u"}, {"text_idx": "#000031", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000034", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000035", "text": "Telema\u0308ng \"Ainulaadne aastaka\u0308ik\" ootab uute osade salvestustele publikut"}, {"text_idx": "#000036", "text": "Eesti Pank ootab ta\u0308navu 2,2-protsendilist majanduslangust"}, {"text_idx": "#000038", "text": "Karabahhi ku\u0308tusehoidla plahvatuses hukkus va\u0308hemalt 20 inimest"}, {"text_idx": "#000039", "text": "Riigikohus palgato\u0303usu ka\u0308rpest: see annab riigikogu liikmetele eelise"}, {"text_idx": "#000042", "text": "Minutiloeng: mis muudab palgapa\u0308eva oluliseks?"}, {"text_idx": "#000049", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]